Osnovna škola „Stjepan Ivičevića“

Ante Starčevića 14

21 300 Makarska

**Zapisnik sa Osnivačke skupštine Učeničke zadruge „Rogač“**

**Dnevni red**:

1. Usvajanje Programa rada zadružnih sekcija i predlaganje voditelja zadružnih sekcija.
2. Izbor i imenovanje članova Uprave Zadruge:
3. Zadružni odbor
4. Predsjednik i zamjenik predsjednika Zadruge
5. Tajnik Zadruge
6. Izbor i imenovanje voditelja ljetopisa i matične knjige Zadruge
7. Izbor i imenovanje stručnog voditelja Zadruge
8. Usvajanje prijedloga imena Zadruge
9. Razno.

**Zaključci**:

1. Temeljem prijašnjih dogovora i sastanaka svih članova Zadruge, usvojen je koncept i Program rada Zadruge kroz ukupno pet zadružnih sekcija. Također su imenovani voditelji zadružnih sekcija koji su ukratko iznijeli svoje programe i dali smjernice rada Zadruge u sljedećoj školskoj godini.

*(Detaljan programa rada svake sekcije nalazi se u ostatku priložene dokumentacije).*

1. Sukladno zakonskoj proceduri osnivanja Učeničke zadruge imenovani su članovi Uprave zadruge:
2. Zadružni odbor čine: **Petar Kelvišer** (vjeroučitelj); **Božena Bursač** (učiteljica); **Ivana Žanetić** (roditelj i stručni suradnik); **Ivan Šimić** (stručni suradnik i predstavnik suosnivača); **Lidija Vukadin Vranješ** (stručna suradnica u Uredu gradonačelnika, te predstavnica lokalne samouprave); učenici zadrugari (predstavnici sekcija): **Pija Kostić, Toni Čizmić, Ana Runtić, Doris Talaja** i **Nazario Klarić**.
3. Za predsjednika Zadruge izabran je ravnatelj škole **Nikola Andačić**, a zamjenica predsjednika je nastavnica **Marica Gržić.**
4. Tajnicom Zadruge imenovana je školska pedagoginja **Jelenka Medoš.**
5. Za voditelja ljetopisa i matične knjige Zadruge izabrana je nastavnica **Ivana Čulav**.
6. Jednoglasnom odlukom članova Skupštine za stručnog voditelja Zadruge izabran je vjeroučitelj **Petar Kelvišer** koji će u ime predsjednika predstavljati Zadrugu na svim razinama njezina djelovanja. Sukladno ovoj odluci, priložena je uredno ispunjena i ovjerena Pristupnica i Vjerodajnica.
7. Na Osnivačkoj skupštini izabrano je i ime Zadruge. Od niza imena i naziva predloženih od strane članova Skupštine, u uži su izbor ušla tri naziva: *Krijesnica*, *Prijatelji* i *Rogač*. Nakon kratke rasprave, za ime Zadruge većinom je glasova izabran naziv *Rogač*. U obrazloženju njegova odabira predsjednik Zadruge je naveo važnost jačanje ekološke svijesti kod učenika ove škole. Naime, desetljećima staro stablo rogača nekada je krasilo dvorište ove škole koja se nalazi u možda posljednjoj zelenoj oazi stare gradske jezgre. Uslijed ubrzane urbanizacije tog dijela grada, veliki dio zelene površine, a tako i navedeno stablo, zauvijek su nestali, ostavivši za sobom samo sjećanje na nekad bogatu mediteransku vegetaciju. Imenom *Rogač*, zadrugari stoga žele poručiti kako će njihov rad ujedno biti i borba protiv daljnje devastacije okoliša kroz povratak tradiciji i suživot s prirodom.
8. Na kraju Osnivačke skupštine usvojeni su pojedini prijedlozi vezani za početak rada Zadruge. Pri tom je naglašena važnost osiguravanja tehničkih uvjeta rada pojedinih sekcija. Iz rasprave po ovoj točki Dnevnog reda izdvojeno je: a) konačno osposobljavanje keramičke peći i daljnja izobrazba voditelja likovno- keramičke sekcije; b) nabavka šivaćih strojeva i opremanje prostorije za rad kreatorsko-krojačke sekcije; c) ograđivanje dijela školskog vrta namijenjenog komercijalnom uzgoju sadnica.

Razmatrani su također i prijedlozi za amblem (slovolik) i zastavu Zadruge za čije su konačno idejno rješenje zaduženi članovi likovno-keramičke i informatičke sekcije. Isti su dobili zadatak i kreiranja članske iskaznice.

U cilju transparentnosti rada Zadruge usvojen je prijedlog o pokretanju postupka otvaranja zasebne kartice u knjigovodstvu Škole. Također je odlučeno kako će visinu godišnje članarine odrediti Zadružni odbor na svojoj prvoj sljedećoj sjednici.

U Makarskoj, 10. lipnja, 2011. Zapisničar: Petar Kelvišer